নন্দীগ্রাম(বগুড়া)প্রতিনিধি: বগুড়ার নন্দীগ্রামে অপহরণের ৩০ঘন্টা পর স্কুলছাত্র রাকিবুলকে উদ্ধার করাসহ অপহরণ চক্রের তিন সদস্যকে গ্রেফতার করতে সÿম হয়েছে থানা পুলিশ। জানা গেছে, উপজেলার থালতা মাঝগ্রাম ইউনিয়নের আগাপুর গ্রামের আশরাফ আলীর ছেলে চৌমহুনী আল-মদিনা একাডেমীর দ্বিতীয় শ্রেণীর ছাত্র রাকিবুল হাসান (৯) প্রতিদিনের ন্যায় গত সোমবার বিকাল ৪টায় স্কুল থেকে বাড়ি ফেরার পথে অপহরণ চক্রের সদস্যরা কৌশলে শিশু রাকিবুলকে অপহরণ করে। এরপর অপহরণ চক্রের সদস্যরা স্কুলছাত্র রাকিবুলের পিতার নিকট মোবাইল ফোনে ৫০হাজার টাকা মুক্তিপণ দাবি করে। পরে শিশু রাকিবুলের পিতা বিষয়টি থানা পুলিশে অবহিত করে। এঘটনায় গত মঙ্গলবার দুপুরে স্কুলছাত্রের পিতা আশরাফ আলী বাদী হয়ে থানায় অপহরণ মামলা দায়ের করলে অপহৃত স্কুলছাত্র রাকিবুলকে উদ্ধারে মাঠে নামে পুলিশ। অপহরণকারীদের মুক্তিপন অনুযায়ি স্কুলছাত্রকে তার পরিবারের কাছে ফেরত দেয়ার প্রক্রিয়া করা হয়। অবশেষে অপহরণের ৩০ঘটা পর প্রযুক্তির ব্যবহারে মঙ্গলবার রাত ১০টার দিকে থানার ওসি হাসান শামীম ইকবালের নেতৃত্বে বগুড়ার ফুলবাড়ী পুলিশ ফাড়ির এসআই শফিকুল ইসলামসহ নন্দীগ্রাম থানা পুলিশ বগুড়া শহরতলীর চারমাথায় মাটিডালী বিমান মোড় এলাকায় মহাসড়কে চেকপোস্ট বসিয়ে যাত্রীবাহী বাসে তলস্নাশী চালিয়ে সিলেটগামী একটি বাস থেকে অপহৃত স্কুলছাত্র রাকিবুলকে উদ্ধার করে। এসময় হাতেনাতে অপহরণ চক্রের তিন সদস্যকে গ্রেফতার করে পুলিশ। গ্রেফতারকৃতরা- সিরাজগঞ্জ জেলার তারাশ উপজেলার জয়মত্মীপুর গ্রামের সাহেব আলীর ছেলে সিয়াম শেখ(২২), ও তার দুই স্ত্রী মনিয়া মুন্নি(২৪), নিলুফা ইয়াসমিন(১৭)। অপহৃত স্কুলছাত্র রাকিবুল উজ্জল হাসিতে তার পিতার কোলে ফিরে আসায় আগাপুর গ্রামের মানুষের মাঝে নতুন প্রানের সঞ্চালন সৃষ্টি হয়েছে। এপ্রসঙ্গে থানা ওসি হাসান শামিম ইকবাল জানান, গ্রেফতারকৃত সিয়াম শিশুটির আত্মীয়। কৌশলে তাকে অপহরণ করে মুক্তিপণ দাবি করেছিল।